Õppeaine omandamise taseme tuvastamise ainukeseks mõõdikuks ei peaks olema semestri lõpus toimuva eksami või arvestuse tulemus. Õppurite aktiivsust aine omandamisel oleks vaja hinnata lisaks eksamitulemusele ülesannete lahendamise, rühma- ja projekttööde, juhtumianalüüside arutelude, erialaste võõrkeelsete artiklite refereeringute koostamise kaudu kogu semestri jooksul. Lõppresultaat ei  tohiks sõltuda ainult üliõpilase poolt semestri lõpul tehtud pingutusest, vaid peaks mõõtma paremini kogu selle jooksul tehtud tööd.